CORRECCIÓN DE ERROS NAS BASES DA CONVOCATORIA DE VARIOS PROCESOS SELECTIVOS PUBLICADA NO BOPPO DE DATA 01/03/2019
ADMINISTRACIÓN LOCAL — Provincial — Deputación Provincial (Persoal, oposicións, 08/03/2019)

Advertido un erro na resolución do 25/02/2019 pola que se aproban as bases da convocatoria de varios procesos selectivos da Deputación Provincial de Pontevedra (BOPPO de data 01/03/2019), procedese a súa rectificación nos termos que a continuación se sinalan: 1º.—No proceso selectivo correspondente a unha praza de técnico/a medio/a de administración xeral, na base específica cuarta onde di: PRIMEIRO EXERCICIO, de carácter obrigatorio e eliminatorio. Consistirá en contestar por escrito un test de 50 preguntas con catro respostas alternativas propostas polo tribunal e correspondentes ao contido do programa. O tempo de realización deste exercicio será de 50 minutos. SEGUNDO EXERCICIO, de carácter obrigatorio e eliminatorio. Consistirá en desenvolver por escrito dous temas a elixir entre tres extraídos ao chou polo tribunal, un de cada unha das partes do programa, durante un período máximo de dúas horas e media. Posteriormente, serán convocadas polo tribunal para proceder á súa lectura pública, que levará a cabo a súa autora ou autor ou, no caso de imposibilidade, a persoa que designe ou un membro do tribunal. TERCEIRO EXERCICIO, de carácter obrigatorio e eliminatorio. Consistirá na resolución dun suposto práctico relacionado coas materias contidas no programa e durante un período máximo de dúas horas. CUARTO EXERCICIO, de carácter obrigatorio e non eliminatorio. Consistirá na tradución directa ao idioma galego, sen axuda do dicionario, dun texto en castelán elixido polo tribunal. Debe dicir: PRIMEIRO EXERCICIO, de carácter obrigatorio e eliminatorio. Consistirá en desenvolver por escrito dous temas a elixir entre tres extraídos ao chou polo tribunal, un de cada unha das partes do programa, durante un período máximo de dúas horas e media. Posteriormente, serán convocadas polo tribunal para proceder á súa lectura pública, que levará a cabo a súa autora ou autor ou, no caso de imposibilidade, a persoa que designe ou un membro do tribunal. SEGUNDO EXERCICIO, de carácter obrigatorio e eliminatorio. Consistirá na resolución dun suposto práctico relacionado coas materias contidas no programa e durante un período máximo de dúas horas. TERCEIRO EXERCICIO, de carácter obrigatorio e non eliminatorio. Consistirá na tradución directa ao idioma galego, sen axuda do dicionario, dun texto en castelán elixido polo tribunal.” 2º.—No proceso selectivo correspondente a unha praza de administrativo/a, reservada a persoas con discapacidade, na base específica cuarta relativa ós exercicios da oposición, onde di: SEGUNDO EXERCICIO, de carácter obrigatorio e eliminatorio. Consistirá en desenvolver por escrito dous temas a elixir entre dous extraídos ao chou polo tribunal, un de cada unha das partes do programa, durante un período máximo de unha hora e media. Posteriormente, serán convocadas polo tribunal para proceder á súa lectura pública, que levará a cabo a súa autora ou autor ou, no caso de imposibilidade, a persoa que designe ou un membro do tribunal. Debe dicir: “SEGUNDO EXERCICIO, de carácter obrigatorio e eliminatorio. Consistirá en desenvolver por escrito un tema a elixir entre dous extraídos ao chou polo tribunal, un de cada unha das partes do programa, durante un período máximo de unha hora e media. Posteriormente, serán convocadas polo tribunal para proceder á súa lectura pública, que levará a cabo a súa autora ou autor ou, no caso de imposibilidade, a persoa que designe ou un membro do tribunal”. Pontevedra, 1 de marzo de 2019 O deputado delegado Asdo.: Carlos López Font